ઉધના વિસ્તારમાં મૂળ યુપીનો રહેવાસી શ્રીકાંત મિશ્રા(ઉ.વ.32) પત્ની સાથે રહેતો હતો. જે સ્થાનિક મીલમાં નોકરી કરતો હતો. શ્રીકાંતના સાત મહિના પહેલાં યુપીમાં નીશા નામની યુવતી સાથે પ્રેમલગ્ન થયા હતા. ત્યારબાદ બે મહિના પહેલાં જ બન્ને સુરત આવ્યા હતા. દરમિયાન ગત રોજ શ્રીકાંત મીલમાંથી ઘરે જવા નીકળ્યો હતો. ત્યારબાદ શ્રીકાંત ઘરે ન પહોંચતા પત્ની અને મિત્રોએ શોધખોળ હાથ ધરી હતી. દરમિયાન આજે વહેલી સવારે પાંડેસરા વિસ્તારમાંથી શ્રીકાંતની રહસ્યમય હાલતમાં લાશ મળી આવી હતી.